Foto’s: Rugbyspanne is weer superheldeDie Bulls is weer eens Captain America. Foto: Twitter. Die vier Suid-Afrikaanse Superrugby-spanne sal weer eens in 2020 hul superheld-monderings aantrek. Die Bulls (Captain America), Stormers (Thor), Lions (Spider-Man) en Sharks (Black Panther) sal op 19 Januarie 2020 weer die “super” in superrugby sit wanneer hulle mekaar op Super Sondag op die FNB Stadion pak. Die Sharks en die Stormers sal om 13:00 kragte meet, terwyl die Bulls en die Lions om 15:15 teen mekaar speel. Kaartjies vir dié wedstryde is van vandag (29 November) by Computicket landswyd beskikbaar. Op 1 Februarie speel die Stormers teen die Hurricanes in Kaapstad, terwyl die Lions teen die Jaguares in Buenos Aires sal kragte meet.